Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Tafalla-Iruña tartean bidesaria aldi baterako etetearen amaiera jakinarazteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari naizen honek 9-19/PES-58 espediente-zenbakiarekin egindako idatzizko galderari emandako erantzunean Nafarroako Gobernuak honako hau adierazi zuen: “(...) Nafarroako Gobernuak Audenasari adierazi zion, bertan duen ordezkariaren bidez, abuztuaren 7an –asteazkena–, 00:00etan, bidesaria aldi baterako etetea bukatu behar zela (...)”.

Horri buruz, parlamentari honek hauxe jakin nahi du:

Lehena. Komunikazio hori zer formatutan egin zen?

Bigarrena. Gobernuak Audenasan duen ordezkariari nork agindu zion komunikazio hori egin zezan?

Hirugarrena. Herrilanen, Foruzaingoaren edo noren txostenetan oinarritu zen erabaki hori?

Laugarrena. Dokumentazio horren eta erabakiaren oinarrian egon ziren txostenen kopia jaso nahi dugu.

Iruñean, 2019ko urriaren 1ean

Foru parlamentaria: Maiorga Ramírez Erro